钦定古今图书集成/历象汇编/历法典/第103卷 > 《隋书》 > 天文志
## 钦定古今图书集成/历象汇编/历法典/第103卷 > 《隋书》 > 天文志

《周礼》大司徒职，“以土圭之法测土深，正日景，以求地
中。”此则浑天之正说，立仪象之大本。故云：“日南则景
短多暑，日北则景长多寒，日东则景夕多风，日西则
景朝多阴。日至之景尺有五寸，谓之地中。天地之所
合也，四时之所交也，风雨之所会也，阴阳之所和也。
然则百物阜安，乃建王国焉。”又《考工记》：“匠人建国，水
地以县，置槷以县，视以景。为规识日出之景与日入
之景。昼参诸日中之影，夜考之极星，以正朝夕。”按：土
圭正影，经文阙略，先儒解说，又非明审。祖暅错综经
注，以推地中，其法曰：“先验昏旦，定刻漏，分辰次。乃立
仪表于准平之地，名曰南表。漏刻上水，居日之中，更
立一表于南表影末，名曰中表，夜依”中表以望北极
枢而立北表，令参相直，三表皆以县准定，乃观三表
直者，其立表之地，即当子午之正。三表曲者地偏僻，
每观中表，以知所偏。中表在西，则立表处在地中之
西，当更向东求地中。若中表在东，则立表处在地中
之东也，当更向西求地中。取三表直者，为地中之正。
又以春秋二分之日，旦始出东方半体，乃立表于中
表之东，名曰“东表”，令东表与日及中表参相直，是日
之夕，日入西方半体。又立表于中表之西，名曰“西表”，
亦从中表西望，西表及日参相直，乃观三表。直者，即
地南北之中也。若中表差近南，则所测之地在卯酉
之南；中表差在北，则所测之地在卯酉之北。进退南
北，求“三表直正东西”者，则其地处中，居卯酉之正也。
〈地中〉

昔者周公测晷景于阳城，以参考历纪。其于《周礼》，“在
大司徒之职，以土圭之法测土深，正日景，以求地中。
日至之景尺有五寸，则天地之所合，四时之所交，百
物阜安，乃建王国。”然则日为阳精，元象之著然者也。
生灵因之动息，寒暑由其逓代，观阴阳之升降，揆天
地之高远，正位辨方，定时考闰，莫近于兹也。古法简
略，旨趣难究，术家考测，互有异同。先儒皆云，夏至立
八尺表于阳城，其影与土圭等。案《尚书考灵曜》称：“日
永景尺五寸，日短景尺三寸。”《易通卦验》曰：“冬至之日，
树八尺之表，日中视其晷景长短，以占和否。夏至景
一尺四寸八分，冬至一丈三尺。”《周髀》云：“成周土中。夏
至景一尺六寸，冬至景一丈三尺五”寸。刘向《鸿范传》
曰：“夏至景长一尺五寸八分，冬至一丈三尺一寸四
分，春秋二分景七尺三寸六分。”后汉《四分历》、魏《景初
历》、宋《元嘉历》《大明祖冲之历》，皆与《考灵曜》同。汉魏及
宋，所都皆别。四家历法，候景则齐。且纬候所陈，恐难
依据。刘向二分之景，直以率推，非因表候定其长短。
然寻晷景尺丈，虽有“大较，或地域不改，而分寸参差，
或南北殊方，而长短维一。盖术士未能精验，冯古所
以致乖。”今删其繁杂，附于此云。梁天监中，祖暅造八
尺铜表，其下与圭相连，圭上为沟，置水以取平正，揆
测日晷，求其盈缩。至大同十年，太史令虞𠚳又用九
尺表格，江左之景，夏至一尺三寸二分，冬至一丈三
尺七分；立夏、立秋二尺四寸五分；春分秋分五尺三
寸九分。陈氏一代，唯用梁法。齐神武以洛阳旧器，并
徙邺中，以暨文宣受终，竟未考验。至武平七年，讫于
景礼，始荐刘孝孙、张孟宾等于后主。刘张建表测景，
以考分至之气，草创未就，仍遇朝亡。周自天和以来，
言历者纷纷复出，亦验二至之景，以考历之精粗。及
高祖践极之后，大议造历。张胄元兼明揆测，言日长
之瑞，有诏司存，而莫能考决。至开皇十九年，袁充为
太史令，欲成胄元旧事，复表曰：“隋兴已后，日景渐长。
开皇元年，冬至之景，长一丈二尺七寸二分，自尔渐
短。至十七年冬至景一丈二尺六寸三分。四年冬至，
在洛阳，测景长一丈二尺”八寸八分。二年，夏至景一
尺四寸八分，自尔渐短。至十六年，夏至景一尺四寸
五分。其十八年冬至，阴云不测。元年、十七年、十八年，
亦阴云不测。《周官》以土圭之法正日景，日至之景，尺
有五寸。郑元云：“冬至之景，一丈三尺。”今十六年夏至
之景，短于旧五分，十七年冬至之景，短于旧三寸七
分。日去极“近，则景短而日长；去极远，则景长而日短；
行内道，则去极近；行外道，则去极远。”《尧典》云：“日短星
昴，以正仲冬。”据昴星昏中，则知尧时仲冬，日在须女
十度。以历数推之，开皇以来，冬至日在斗十一度，与
唐尧之代，去极俱近。谨案《元命包》云：“日月出内道，璇
玑得其常。天帝崇灵，圣王初功。”京房别对曰：“太平日
行上道，升平日行次道，霸代日行下道。伏惟大隋启
运，上感乾元，景短日长，振古希有。”是时，废庶人勇。晋
王广初为太子，充奏此事深合时宜。上临朝谓百官
曰：“景长之庆，天之祐也。今太子新立，当须改元，宜取
日长之意以为年号。”由是改开皇二十一年为仁寿

瑞，大为议者所贬。又考灵曜、周髀、张衡、灵宪及郑元
注《周官》，并云：“日影于地，千里而差一寸。”案宋元嘉十
九年壬午，使使往交州测影，夏至之日，影出表南三
寸二分。何承天遥取阳城云：“夏至一尺五寸。”计阳城
去交州路当万“里，而影实差一尺八寸二分，是六百
里而差一寸也。”又梁大同中，二至所测，以八尺表率
取之，夏至当一尺一寸七分彊后魏信都芳注周髀
《四术》，称永平元年戊子，当梁天监之七年，见洛阳测
影，又见公孙崇集诸朝士共观秘书影，同是夏至日，
其中影皆长一尺五寸八分。以此推之，金陵去淮南
“北，略当千里，而影差四寸，则二百五十里而影差一
寸也。况人路迂回，山川登降，方于鸟道，所校弥多，则
《千里》之言，未足依也。”其揆测参差如此，故备论之。〈晷影〉